*APSTIPRINĀTS:*

*ar iepirkuma komisijas 2020.gada 9.oktobra*

*sēdes protokolu Nr.10*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.15**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Nolikuma I sējuma 13.nodaļā noteikts, ka tehnoloģiskos pārtraukumus (“logus”) ir iespējams piešķirt divas reizes nedēļā diennakts gaišajā laikā. Lūdzu precizēt “logu” piešķiršanas ilgumu.  | Saskaņā ar iepirkuma daļu Nr.1-5 I sējuma 13.6.punktu - savlaicīgi iesniedzot pieteikumu, vilcienu kustības tehnoloģiskie pārtraukums - “logs” var tikt piešķirts arī ilgākam laika periodam, un „logi” tiek noteikti saskaņā ar apstiprināto Darbu veikšanas projektu. 13.7.punktā minētā „Instrukcija par tehnoloģisko pārtraukumu (“logu”) piešķiršanas, izmantošanas un atcelšanas kārtība” (apstiprināta ar LDz 2010.gada 25.oktobra valdes priekšsēdētāja rīkojumu Nr. D-3/538) ir pieejama [www.ldz.lv](http://www.ldz.lv) |
| **2.** | Lūdzu informēt, vai Pretendentam jāveic samaksa par tehnoloģiskajiem pārtraukumiem (“logiem”)? Ja jā, tad kādas ir izmaksas? | Apstiprinām, ka maksa par tehnoloģiskajiem pārtraukumiem (“logiem”) netiks piemērota. |
| **3.** | Lūdzu skaidrot, vai ir nepieciešams ēku, nojumju un citu būvju, kuras nav paredzēts demontēt, remonts? Ja jā, tad kādā apjomā? | Apstiprinām, ka ēku, nojumju un citu būvju, kuras nav paredzēts demontēt, remonts nav jāveic. |
| **4.** | Lūdzam precizēt, vai kontakttīkla balstu atrašanās peronos ir pieļaujama, vai arī kontakttīklu balstus ir nepieciešams izvietot ārpus peroniem? | Skaidrojam, ka kontakttīkla un apgaismes balstu (izņemot starpceļu platformās) atrašanās platformas zonā nav pieļaujama. |
| **5.** | Lūdzam norādīt, pēc kādiem normatīvajiem aktiem būs jābūvē pagaidu peroni? | Pagaidu platformu būvniecība jāveic atbilstoši Pasūtītāja prasībām, ievērojot LVS - 448 “Dzelzceļa aprīkojums. Pasažieru platformas un gājēju pārejas dzelzceļa līnijās ar 1520 mm platumu”, LVS - 282 “Dzelzceļa būvju tuvinājuma un ritošā sastāva gabarīti” un pārējos standartus un tiesību aktus, kas nosaka kārtību darbībām publiskā dzelzceļa zemes nodalījuma joslā.Publiskās lietošanas dzelzceļa infrastruktūras pārvaldītāja normatīvie dokumenti (t.sk. Instrukcija par "logu" piešķiršanas kārtību) ir pieejami [www.ldz.lv](http://www.ldz.lv) |
| **6.** | Nolikuma II sējuma 4.nodaļā noteikts, ka stacijas teritorijā jāieplāno vieta vairāku iekārtu - biļešu tirdzniecības, u.c. automātu, reklāmas stendu novietošanai, izbūvējot telekomunikāciju kabeļu kanalizāciju un elektrobarošanas pieslēgumu ar elektroenerģijas uzskaiti. Virs biļešu tirdzniecības automātu un citu līdzīgu iekārtu pieslēguma vietām ir jāizbūvē jumts vismaz 2 m augstumā, lai pasargātu no nokrišņiem, ņemot vērā LDz pasažieru infrastruktūras vienotās vizuālās vadlīnijas, ieturot vienotu stila koncepciju. Lūdzam Pasūtītāju izsniegt šo iekārtu uzstādīšanas prasības, proti, kādi pamati nepieciešami u.c. prasības. | Skaidrojam, ka iepirkuma daļu Nr.1-5 II sējuma 4.4.punktā minētās pašapkalpes iekārtas līguma ietvaros nav jāuzstāda un detalizētas prasības par šīm iekārtām un aparātiem netiks izsniegtas. Šo iekārtu pieslēguma vietas laukumiem ir jābūt bruģētiem.  Saskaņā ar 4.4.punktā noteikto - jāizbūvē telekomunikāciju kabeļu kanalizāciju un elektrobarošanas pieslēgumu  ar elektroenerģijas uzskaiti - sadalnes skapi (SS).  |
| **7.** | Lūdzam precizēt, vai Pretendentam nepieciešams veikt sliežu ceļu izlāgošanu izbūves vietās?  | Sk. skaidrojumu Nr.10, 6.punktu.Precizējam, ka uzņēmējam pēc sliežu ceļu pārlikšanas un platformu izbūves ir jāveic sliežu ceļu izlāgošana vienā līmenī. |
| **8.** | Lūdzam precizēt, vai jauno peronu izbūves vietās ir nepieciešams sliežu ceļu remonts, tā izlāgošana, balasta attīrīšana vai arī platformas izbūve ir jāpiesaista pie esošā sliežu ceļu izvietojuma? Ja ir nepieciešams remonts, tad kādos apjomos? | Saskaņā ar iepirkuma daļu Nr.1-5 II sējuma 6.punktu ir jāveic nepieciešamie darbi, t.sk. sliežu ceļu profilakse,  šķembu attīrīšana, izlāgošana visā platformas ar pandusiem zonā. Veicot sliežu ceļu darbus, jānodrošina signalizācijas sistēmas iekārtu funkcionalitāte. |
| **9.** | Lūdzam precizēt, kādi materiāli tiks izmantoti sliežu ceļu pārlikšanā - jaunie vai vecie (demontētie)? | Sliežu ceļu pārlikšana jāveic atbilstoši iepirkuma daļu Nr.1-5 II sējuma 6.8.-6.11.punktos noteiktām prasībām. |
| **10.** | Lūdzam Pasūtītāju precizēt vietu, kur tiks ierīkota strupceļa pārvada pārmija stacijā Bolderāja-Silikātu. | Skat.skaidrojumu Nr.12Jauna strupceļa izbūve pasažieru vilcienu pieņemšanai p.p. Bolderāja – Silikātu jāprojektē atbilstoši norādītajai lokācijai stacijas pārbūves shēmā, konkrēta pārvedas pārmijas izbūves vieta jānosaka projektēšanas laikā. |
| **11.** | Lūdzam Pasūtītāju precizēt, kur atrodas apgaismojuma pieslēgums stacijā Bolderāja-Silikātu. | Saskaņā ar iepirkuma daļas Nr.2 III sējuma Boldeŗāja - Silikātu 7.1.un 7.2.punktā noteiktām prasībām jāizveido pieslēgums stacijas apgaismojumam.  |
| **12.** | Lūdzam Pasūtītāju precizēt, vai stacijā Ogre, pārceļot pārmijas pārvadu, tas būs jāaizvieto ar jaunu pārvadu, vai varēs izmantot veco, demontēto? | Precizējam, ka saskaņā ar iepirkuma daļu Nr.1-5 II sējuma 6.9.punktu *Sliežu ceļa virsbūves materiālus drīkst izmantot no esošiem pārbīdāmiem sliežu ceļiem,* attiecas arī uz pārmijas pārveda pārcelšanu Ogres stacijā*.* |
| **13.** | Lūdzam Pasūtītāju skaidrot vai kādā no stacijām būs prasības attiecībā uz ugunsdzēsību (būves vai kravas vai pasažieru vilciena sastāva dzēšanai). | Iepirkuma daļu Nr.1-5 I sējuma 7.punktā izvirzītās prasības par ugunsdrošību ir saistošas visos būvobjektos. |
| **14.** | Lūdzam Pasūtītāju precizēt tuvāko ūdensvada tīklu īpašniekus objektiem, kur ir nepieciešams būvēt būves (kur uzturēsies cilvēks/i). | Saskaņā ar iepirkuma daļu Nr.1-5 I sējuma 11.punktā noteikto, uzņēmējam ir jāveic visas nepieciešamās izpētes.Skaidrojam, ka dzeramā ūdens pievadu tīkli un pieslēgumi modernizējamās un jaunbūvējamās pasažieru stacijās šī iepirkuma ietvaros nav iekļauti. |
| **15.** | Lūdzam Pasūtītāju norādīt izejas vietas no jauna ierīkojamai drenāžai. | Saskaņā ar iepirkuma daļu Nr.1-5 I sējuma 11.punktā noteikto, uzņēmējam ir jāveic visas nepieciešamās izpētes un pieslēguma vietas jāizvēlas projektēšanas laikā. |
| **16.** | Lūdzam Pasūtītāju norādīt tuvāko lietus kanalizācijas, saimnieciskās kanalizācijas apsaimniekotāju / īpašnieku un, ja tuvumā ir grāvji, tad kas ir tā īpašnieki (privātais, pašvaldība, meliorācijas pārvalde). | Saskaņā ar iepirkuma daļu Nr.1-5 I sējuma 11.punktā noteikto, uzņēmējam ir jāveic visas nepieciešamās izpētes un lietus kanalizācijas risinājumi jāpiedāvā projektēšanas laikā. |